Darjah Kemenangan

Darjah Kemenangan () adalah darjah kebesaran tertinggi tentera yang dikurniakan untuk khidmat bakti Perang Dunia II bagi Soviet Union, dan salah satu darjah yang jarang-jarang ditemui di dunia. Darjah ini hanya dikurniakan kepada para Jeneral dan Marsyal yang berjaya menjalankan operasi pertempuran yang melibatkan sebuah atau lebih kumpulan tentera darat dan menyebabkan "kejayaan operasi dalam rangka sebuah atau beberapa barisan yang menyebabkan perubahan radikal keadaan yang memihak kepada Tentera Merah". Dalam sejarah, ia telahpun dikurniakan sebanyak 20 kali kepada 12 orang pemimpin Soviet dan 5 orang pemimpin asing, dengan satu pembatalan. Terdapat hanya seorang penerima yang masih hidup pada tahun 2014.

Butiran bentuk
Darjah ini diperbuat daripada platinum yang berbentuk bintang pecah lima dengan pancaran-pancaran emas antara bucu, berukuran 72 mm diameter. Bintang ini dipenuhi dengan 174 batu berlian seberat 16 karat (3.2 g), manakala bucu bintang diperbuat daripada batu delima sintetik (keperluan lima batu menjadi warna pakaian seragam menghalang penggunaan permata semula jadi). Di tengah bintang adalah medalion perak, berserta dinding Kremlin Moscow, Menara Spasskaya dan Makam Lenin yang digambarkan warna emas dikelilingi oleh ikatan dahan laurel dan daun oak juga berwarna emas. Laurel dan oak terikat dengan panji-panji merah. Langit di latar belakang pula bertatahkan enamel biru. 

Bertentangan langit, huruf "СССР" (KRSS) berwarna emas berpusat di bahagian atas medalion, manakala perkataan "Победа" (Kemenangan) dipaparkan pada panji-panji merah di bahagian bawah. Jumlah keseluruhan berat darjah itu ialah 78g, yang terdiri daripada 47g platinum, 2g emas, 19g perak, 25 karat delima ​​dan 16 karat berlian.

Tidak dibuat di kilang syiling, setiap Darjah dibuat di bengkel seorang tukang emas.

Bar reben
Reben beberapa darjah Soviet telah disatukan bagi membentuk Reben Darjah. Jumlah panjang reben ialah 44 mm dan ia kebanyakkannya disemat pada pakaian seragam tentera.  Darjah-darjah berikut digambarkan dalam bentuk reben (baca dari luar hingga tengah):
Darjah Kegemilangan (Орден Славы/Orden Slavy). Oren dengan jalur tengah hitam
Darjah Bogdan Khmelnitsky (Орден Богдана Хмельницкого/Orden Bogdana Khmelnitskogo). Jalur biru muda
Darjah Alexander Nevsky (Орден Александра Невского/Orden Aleksandra Nevskogo). Jalur merah gelap
Darjah Kutuzov (Орден Кутузова/Orden Kutuzova). Jalur biru gelap
Darjah Suvorov (Орден Суворова/Orden Suvorova). Jalur hijau
Darjah Lenin (Орден Ленина/Orden Lenina).  Jalur besar merah (bahagian tengah)

Senarai penerima

Pautan luar

Decorated with the Supreme Military Victory Order 
Order of Victory - 1943
 Orders and Medals of the USSR - Order of Victory
  Legal Library of the USSR

Kesatuan Soviet
Perang Dunia Kedua
Tentera Soviet
Pingat dan Darjah Kebesaran
Rusia